Leicester kan bli PLs mest suveren mester siden 2000
Vinner Leicester på Stamford Bridge, og Tottenham taper borte mot Newcastle, blir Jamie Vardy og co. den mest suveren mesteren siden 2000. For etter at United vant serien med 18 poeng for 16 sesonger siden, har ingen vunnet Premier League med mer enn 12 poeng. Ti av sesongene siden den gang har mesterne vunnet Premier League med under ti poeng 11 sesonger, mens Chelseas 12-poengsluke i 2005 er så langt den mest suverene seieren siden 2000. Poengsummen Leicester vinner ligaen med er derimot ikke så suveren, skulle laget ende opp med 83 poeng vil Premier League kun to ganger på 2000-tallet vært vunnet med færre poeng (begge gangene 80 med Manchester United i henholdsvis 2001 og 2011).Det som kanskje er mer spennende om hvor mange poeng Leicester vinner serien med er hvem som blir nummer to, tre, fire og fem. For i tillegg til seriemesteren er det også klart at Aston Villa, Norwich og Newcastle rykker ned, mens det altså kan bli forandringer i de fire plasseringene bak Leicester. Tottenham har to poengs luke til Arsenal i kampen om andreplassen, mens Manchester City fortsatt i teorien kan bli både nummer tre, fire og fem. De har Manchester United jagende bak seg, som maks kan bli nummer fire. West Ham kan også bli nummer fire, men da må både Manchester United og Manchester City tapt – samt at de forbedrer målforskjellen sin med 15 mål i forhold til City. Tottenham møter som nevnt Newcastle på bortebane. Vertene har vist fin form den siste tiden med fem kamper uten tap, men lufta kan ha gått litt ut av ballongen til Rafa Bentiez da klubben rykket ned sist. Spurs er heller ikke i toppform, med tre kamper uten seier, og lufta gikk nok litt ut der også da Leicester sikret seriegullet. Newcastle vant også det motsatte oppgjøret, og det er ikke utenkelig at de kan ta poeng fra Tottenham her også. Uavgjort til 3,55 er spennende. Arsenal møter tabelljumbo Aston Villa på hjemmebane, og bør enkelt og greit vinne. 1,15 er oddsen, men det er godt mulig de innfrir med 0 – 2 fra start til 2,05 i odds. Både Manchester City og Manchester United bør også vinne sine kamper henholdsvis borte mot Swansea og hjemme mot Bournemouth. Skulle det ende slik vil 2. til 5.-plassen bli uforandret – altså: Leicester foran Tottenham, Arsenal, Manchester City og Manchester United.Tilbake igjen til Leicester, virker mange Chelsea-spillere å ha tankene sine i EM eller i sommerferien allerede, mens at seriegullet er sikret ikke virker å stoppe Leicester. Vardy og co. vant det motsatte oppgjøret, og har 2,95 i odds for å slå Chelsea igjen. Det er fortsatt også tre kandidater til å bli toppscorer i Premier League denne sesongen. Harry Kane sitter i førersetet med 25 mål, mens Sergio Agüero og Jamie Vardy står med 24 scoringer hver. Oddsen for de tre er henholdsvis 1,55, 3,00 og 7,00 for Vardy. Samtlige ti Premier League-kamper starter kl. 16 denne søndagen. Her kan du lese våre vurderinger av pinsens øvrige oddsobjekter Kommersielt samarbeid VG har et kommersielt samarbeid med Norsk Tipping, som innebærer at VG får en andel av inntektene fra spill i regi av tippeselskapet på våre plattformer. Norsk Tipping har ingen innflytelse på temavalg eller innhold, som utelukkende er basert på redaksjonelle vurderinger.
Med seier borte mot Chelsea kan Leicester bli den mest suverene Premier League-mesteren – siden Manchester United vant serien med 18 poeng for 16 sesonger siden.